
Έκτιση ποινών εμπόρων ναρκωτικών και άλλες διατάξεις 
αρμοδιότητας του Υπουργείου Δικαιοσύνης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ Α 

ΕΚΤΙΣΗ ΠΟΙΝΩΝ ΕΜΠΟΡΩΝ ΝΑΡΚΩΤΙΚΩΝ 
Άρθρο 1 

Στο ν. 1729/1987 «Καταπολέμηση της διάδοσης των 
ναρκωτικών, προστασία των νέων και άλλες διατά¬ 
ξεις», όπως τροποποιήθηκε, προστίθεται άρθρο 19Α 
που έχει ως εξής: 

«Άρθρο 19Α 

Όσοι καταδικάσθηκαν για παράβαση του νόμου αυ¬ 
τού σε ποινή κάθειρξης μπορούν να απολυθούν υπό 
τον όρο της ανάκλησης, εφόσον έχουν εκτίσει, προκει- 
μένου για πρόσκαιρη κάθειρξη, τα τέσσερα πέμπτα 
της ποινής τους και προκειμένου για ισόβια κάθειρξη, 
τουλάχιστον είκοσι πέντε έτη. Οι διατάξεις της παρα¬ 
γράφου 3 του άρθρου 105 του Ποινικού Κώδικα δεν 
εφαρμόζονται. Στον κατά το πρώτο εδάφιο κατάδικο 
δεν μπορεί να χορηγηθεί η υπό όρο απόλυση, αν δεν 
έχει παραμείνει στο σωφρονιστικό κατάστημα για χρο¬ 
νικό διάστημα, προκειμένου για πρόσκαιρη κάθειρξη, 
ίσο μετά δύο τρίτα της ποινής που του επιβλήθηκε και, 
σε περίπτωση ισόβιας κάθειρξης, είκοσι ετών.» 

Άρθρο 2 

1. Η διάταξη υπό στοιχείο (1) της παραγράφου 1 του 
άρθρου 55 του Σωφρονιστικού Κώδικα (ν. 2776/1999) 
τροποποιείται ως εξής: 

«(1) Ο κατάδικος έχει εκτίσει το ένα πέμπτο της ποι¬ 
νής του χωρίς ευεργετικό υπολογισμό ημερών ποινής 
λόγω εργασίας και η κράτηση έχει διαρκέσει τουλάχι¬ 
στον τρεις μήνες. Σε περίπτωση έκτισης ποινής ισό¬ 


βιας κάθειρξης, η κράτηση πρέπει να έχει διαρκέσει 
τουλάχιστον οκτώ έτη. Κατ’ εξαίρεση, σ’ αυτόν που κα¬ 
ταδικάσθηκε σε ποινή κάθειρξης για παράβαση του ν. 
1729/1987 «Καταπολέμηση της διάδοσης των ναρκω¬ 
τικών, προστασία των νέων και άλλες διατάξεις», όπως 
τροποποιήθηκε, τακτικές άδειες χορηγούνται εφόσον 
έχει εκτίσει τα δύο πέμπτα της ποινής του χωρίς ευερ¬ 
γετικό υπολογισμό ημερών ποινής λόγω εργασίας και 
η κράτηση έχει διαρκέσει τουλάχιστον ένα έτος. Σε πε¬ 
ρίπτωση που ο κατάδικος αυτός εκτίει ποινή ισόβιας 
κάθειρξης, η κράτηση του πρέπει να έχει διαρκέσει 
τουλάχιστον δέκα έτη. Αν στον κατάδικο έχουν επιβλη¬ 
θεί περισσότερες ποινές κατά της ελευθερίας και δεν 
έχει γίνει προσμέτρηση τους σε μια συνολική ποινή, 
κατά το άρθρο 94 του Ποινικού Κώδικα, για τον υπολο¬ 
γισμό της ποινής που έχει εκτιθεί κατά την έννοια της 
παρούσας διάταξης, λαμβάνεται υπόψη το άθροισμα 
των επί μέρους ποινών. Σε περίπτωση ποινικού σω¬ 
φρονισμού, απαιτείται ο εφηβικής ή μετεφηβικής ηλι¬ 
κίας κατάδικος να έχει εκτίσειτο ένα τρίτο τουλάχιστον 
του κατώτατου ορίου που έχει ορισθεί.» 

2. Η παράγραφος 1 του άρθρου 56 του Σωφρονιστι¬ 
κού Κώδικα τροποποιείται ως εξής: 

«1. Η τακτική άδεια διαρκεί από μία έως πέντε ημέ¬ 
ρες, στις οποίες συνυπολογίζονται οι Κυριακές και οι 
αργίες. Εφόσον ο κατάδικος έχει ήδη εκτίσει με οποι- 
ονδήποτε τρόπο τα δύο πέμπτα της ποινής του, και σε 
περίπτωση ποινής ισόβιας κάθειρξης δώδεκα έτη, η 
διάρκεια της άδειας μπορεί να αυξάνεται έως τις οκτώ 
ημέρες, οι οποίες υπολογίζονται όπως ορίζεται στο 
προηγούμενο εδάφιο. Κατ’ εξαίρεση, στην περίπτωση 
καταδίκης σε ποινή κάθειρξης για παράβαση του ν. 
1729/1987 «Καταπολέμηση της διάδοσης των ναρκω¬ 
τικών, προστασία των νέων και άλλες διατάξεις», όπως 
τροποποιήθηκε, η διάρκεια της άδειας μπορεί να αυ¬ 
ξάνεται έως τις οκτώ ημέρες, οι οποίες υπολογίζονται 
κατά τις προηγούμενες προβλέψεις, εφόσον ο κατάδι¬ 
κος έχει ήδη εκτίσει με οποιονδήποτε τρόπο το μισό 
της ποινής του και σε περίπτωση ποινής ισόβιας κά¬ 
θειρξης δεκαπέντε έτη. Η συνολική διάρκεια των αδει- 

ών ενός καταδίκου δεν επιτρέπεται να υπερβαίνει τις 
σαράντα ημέρες το έτος.» 

ΚΕΦΑΛΑΙΟ Β' 

ΚΑΝΟΝΕΣ ΠΑΤΗΝ ΕΙΣΑΓΩΓΗ ΤΟΥ ΕΥΡΩ 
ΑΡΜΟΔΙΟΤΗΤΑΣ ΤΟΥ ΥΠΟΥΡΓΕΙΟΥ ΔΙΚΑΙΟΣΥΝΗΣ 

Άρθρο 3 

1. Τα χρηματικά ποσά σε δραχμές που αναγράφο¬ 
νται σε υφιστάμενες διατάξεις νόμων, νομοθετικών, 
βασιλικών και προεδρικών διαταγμάτων, αποφάσεων 
ή άλλων κανονιστικών πράξεων, οι οποίες ρυθμίζουν 
θέματα αρμοδιότητας Υπουργείου Δικαιοσύνης, μετα- 
τρέπονται σε ευρώ και στρογγυλοποιούνται σύμφωνα 
με τις διατάξεις των άρθρων 4 και 5 του Κανονισμού 
(ΕΚ) 1103/1997 του Συμβουλίου της 17ης Ιουνίου 1997 
και του άρθρου 2 του ν. 2842/2000 (ΦΕΚ 207 Α’). 

2. Τα χρηματικά ποσά σε Εσυ που αναγράφονται σε 
υφιστάμενες διατάξεις νόμων, προεδρικών διαταγμά¬ 
των, αποφάσεων ή άλλων κανονιστικών πράξεων, οι 
οποίες ρυθμίζουν θέματα αρμοδιότητας Υπουργείου 
Δικαιοσύνης, μετατρέπονται αυτοδικαίως σε ευρώ με 
βάση την ισοτιμία ευρώ προς Εου που καθορίζεται στο 
άρθρο 2του ανωτέρω Κανονισμού. 

Άρθρο 4 

Στις διατάξεις του προηγούμενου άρθρου περιλαμ¬ 
βάνονται ιδίως οι ισχύουσες κατά το χρόνο δημοσίευ¬ 
σης του παρόντος διατάξεις του Αστικού, Ποινικού 
Κώδικα, Κώδικα Πολιτικής Δικονομίας, Κώδικα Ποινι¬ 
κής Δικονομίας, Εμπορικού Νόμου, Κώδικα Διοικητι¬ 
κής Δικονομίας, Κώδικα διατάξεων νόμων για το Συμ¬ 
βούλιο της Επικράτειας (π.δ. 18/1989) και του Οργανι¬ 
σμού του Ελεγκτικού Συνεδρίου (π.δ. 774/1980), με τις 
οποίες, μεταξύ άλλων, καθορίζονται: 

α) Η καθ’ ύλην αρμοδιότητα των πολιτικών, ποινικών 
και διοικητικών δικαστηρίων, Συμβουλίου της Επικρά¬ 
τειας και Ελεγκτικού Συνεδρίου. 

β) Το ύψος των χρηματικών ποινών και διοικητικών 
προστίμων, καθώς και των τιμών μετατροπής των στε¬ 
ρητικών της ελευθερίας ποινών σε χρηματικές ποινές. 

γ) Η παράσταση διαδίκου με ή χωρίς πληρεξούσιο δι¬ 
κηγόρο ενώπιον συγκεκριμένου δικαστηρίου ανάλογα 
μετούφοςτου χρηματικού αντικειμένου της διαφοράς. 

δ) Η δικαστική δαπάνη, καθώς και τα ποσά των δικα¬ 
στικών τελών, ενσήμων και παραβολών που απαιτού¬ 
νται για την παραδεκτή άσκηση ενδίκου βοηθήματος ή 
μέσου. 

ε) Πρόστιμα επιβαλλόμενα από ανεξάρτητες διοικη¬ 
τικές αρχές. 

Άρθρο 5 

Όπου σε διάταξη της παραπάνω νομοθεσίας ανα¬ 
γράφεται ποσό σε δραχμές, το ποσό σε ευρώ που προ¬ 
κύπτει μετά από τη μετατροπή των δραχμών σε ευρώ 
αναπροσαρμόζεται ως εξής: 


1. Αν το προκύπτον ποσό σε ευρώ είναι μικρότερο 
του 1 ευρώ, η αναπροσαρμογή γίνεται προς τα πάνω ή 
προς τα κάτω στο πλησιέστερο εκατοστό της μονάδας 
ευρώ (λεπτό - οοπΐ). Αν το τρίτο δεκαδικό φηφίο του 
προκύπτοντος ποσού σε ευρώ ισούται με τον αριθμό 5, 
η αναπροσαρμογή γίνεται στο πλησιέστερο ανώτερο 
εκατοστό της μονάδας ευρώ. 

2. Αν το προκύπτον ποσό σε ευρώ είναι μεγαλύτερο 
του 1 ευρώ και δεν υπερβαίνει τα 10 ευρώ, η αναπρο¬ 
σαρμογή γίνεται στην πλησιέστερη ανώτερη ή κατώ¬ 
τερη δεκάδα λεπτών (σοπΐ) αναλόγωςτου αν το δεύτε¬ 
ρο δεκαδικό φηφίο του προκύπτοντος ποσού σε ευρώ 
είναι μεγαλύτερο ή μικρότερο του αριθμού 5. Αν το 
δεύτερο δεκαδικό φηφίο του προκύπτοντος ποσού σε 
ευρώ ισούται με τον αριθμό 5, η αναπροσαρμογή γίνε¬ 
ται στην πλησιέστερη ανώτερη δεκάδα λεπτών (οθπΙ) . 

3. Αν το προκύπτον ποσό σε ευρώ είναι μεγαλύτερο 
των 10 ευρώ και δεν υπερβαίνει τα 100 ευρώ, η ανα¬ 
προσαρμογή γίνεται στην πλησιέστερη ανώτερη ή κα¬ 
τώτερη μονάδα ευρώ, αναλόγως του αν το πρώτο δε¬ 
καδικό ψηφίο του προκύπτοντος ποσού σε ευρώ είναι 
μεγαλύτερο ή μικρότερο του αριθμού 5. Αν το πρώτο 
δεκαδικό φηφίο του προκύπτοντος ποσού σε ευρώ 
ισούται με τον αριθμό 5, η αναπροσαρμογή γίνεται 
στην πλησιέστερη ανώτερη μονάδα ευρώ. 

4. Αν το προκύπτον ποσό σε ευρώ είναι μεγαλύτερο 
των 100 ευρώ και δεν υπερβαίνειτα 1.000 ευρώ, η ανα¬ 
προσαρμογή γίνεται στην πλησιέστερη ανώτερη ή κα¬ 
τώτερη δεκάδα ευρώ αναλόγως του αν το τελευταίο 
ακέραιο φηφίο του προκύπτοντος ποσού σε ευρώ εί¬ 
ναι μεγαλύτερο ή μικρότερο του αριθμού 5. Στην περί¬ 
πτωση που το προκύπτον ποσό σε ευρώ περιλαμβάνει 
και δεκαδικά φηφίατο ποσό αυτό θα αναπροσαρμόζε¬ 
ται πρώτα στην πλησιέστερη προς τα πάνω ή προς τα 
κάτω μονάδα ευρώ και ακολούθως, αν συντρέχει περί¬ 
πτωση, θα αναπροσαρμόζεται σύμφωνα με όσα ορίζο¬ 
νται στο προηγούμενο εδάφιο. Αν το τελευταίο ακέ¬ 
ραιο φηφίο του προκύπτοντος ποσού σε ευρώ ισούται 
με τον αριθμό 5, η αναπροσαρμογή γίνεται στην πλη¬ 
σιέστερη ανώτερη δεκάδα ευρώ. 

5. Αν το προκύπτον ποσό σε ευρώ είναι μεγαλύτερο 
των 1.000 ευρώ και δεν υπερβαίνειτα 10.000 ευρώ, η 
αναπροσαρμογή γίνεται στην πλησιέστερη ανώτερη ή 
κατώτερη εκατοντάδα ευρώ, αναλόγωςτου αν τα δύο 
τελευταία ακέραια φηφίατου προκύπτοντος ποσού σε 
ευρώ είναι μεγαλύτερα ή μικρότερα του αριθμού 50. 
Αντα δύοτελευταία ακέραια φηφία του προκύπτοντος 
ποσού σε ευρώ είναι ίσα με τον αριθμό 50, η αναπρο¬ 
σαρμογή γίνεται στην πλησιέστερη ανώτερη εκατο¬ 
ντάδα ευρώ. 

6. Αν το προκύπτον ποσό σε ευρώ είναι μεγαλύτερο 
των 10.000 ευρώ και δεν υπερβαίνει τα 100.000 ευρώ, 
η αναπροσαρμογή γίνεται στην πλησιέστερη ανώτερη 
ή κατώτερη χιλιάδα ευρώ αναλόγως του αν τα τρία τε¬ 
λευταία ακέραια φηφία του προκύπτοντος ποσού σε 
ευρώ είναι μεγαλύτερα ή μικρότερα του αριθμού 500. 

Αν τα τρία τελευταία ακέραια ψηφία του προκύπτο- 
ντος ποσού σε ευρώ είναι ίσα με τον αριθμό 500, η ανα¬ 
προσαρμογή γίνεται στην πλησιέστερη ανώτερη χιλιά¬ 
δα ευρώ. 

7. Αν το προκύπτον ποσό σε ευρώ είναι μεγαλύτερο 
α- των 100.000 ευρώ και δεν υπερβαίνει τα 1.000.000 
ευρώ, η αναπροσαρμογή γίνεται στην πλησιέστερη 
ανώτερη ή κατώτερη δεκάκις χιλιάδα ευρώ, αναλόγως 
του αν τα τέσσερα τελευταία ακέραια ψηφία του προ- 
κύπτοντος ποσού σε ευρώ είναι μεγαλύτερα ή μικρό- 
τερατου αριθμού 5.000. Αν τα τέσσερα τελευταία ακέ¬ 
ραια ψηφία του προκύπτοντος ποσού σε ευρώ είναι 
ίσα με τον αριθμό 5.000, η αναπροσαρμογή γίνεται 
στην πλησιέστερη ανώτερη δεκάκις χιλιάδα ευρώ. 

8. Αν το προκύπτον ποσό σε ευρώ είναι μεγαλύτερο 
των 1.000.000 ευρώ και δεν υπερβαίνει τα 10.000.000 
ευρώ, η αναπροσαρμογή γίνεται στην πλησιέστερη 
ανώτερη ή κατώτερη εκατοντάκις χιλιάδα ευρώ, ανα¬ 
λόγως του αν τα πέντε τελευταία ακέραια ψηφία του 
προκύπτοντος ποσού σε ευρώ είναι ανώτερα ή κατώ¬ 
τερα του αριθμού 50.000. Αν τα πέντε τελευταία ακέ¬ 
ραια ψηφία του προκύπτοντος ποσού σε ευρώ είναι 
ίσα με τον αριθμό 50.000, η αναπροσαρμογή γίνεται 
στην πλησιέστερη ανώτερη εκατοντάκις χιλιάδα ευρώ. 

9. Κατ’ ανάλογο τρόπο αναπροσαρμόζονται τα προ- 
κύπτοντα ποσά που κυμαίνονται: α) από 10.000.001 
έως 100.000.000 ευρώ, β) από 100.000.001 έως 
1.000.000.000 ευρώ, γ) από 1.000.000.001 έως 
100.000.000.000 ευρώ κ.ο.κ.. 

ΚΕΦΑΛΑΙΟ Γ 

ΤΜΗΜΑΤΑ ΚΟΙΝΟΤΙΚΩΝ ΣΗΜΑΤΩΝ 
Άρθρο 6 

Για τους σκοπούς του άρθρου 91 του Κανονισμού 
(ΕΚ) 40/94 του Συμβουλίου της Ευρωπαϊκής Ένωσης 
της 20ής Δεκεμβρίου 1993 για το κοινοτικό σήμα συνι- 
στώνται στα πολιτικά Πρωτοδικεία και Εφετεία Αθη¬ 
νών και Θεσσαλονίκης ειδικά τμήματα, ως πρωτοβάθ¬ 
μια και δευτεροβάθμια δικαστήρια κοινοτικών σημά¬ 
των, τα οποία ασκούν όλες τις αρμοδιότητες που 
ανατίθενται με τον Κανονισμό αυτόν στα δικαστήρια 
κοινοτικών σημάτων. 

Άρθρο 7 

1. Για την εκδίκαση των υποθέσεων κοινοτικών ση¬ 
μάτων από τον Κανονισμό (ΕΚ) 40/94 εκτείνεται η κατά 
τόπον αρμοδιότητα: α) του ειδικού τμήματος κοινοτι¬ 
κών σημάτωντου Πρωτοδικείου και του Εφετείου Αθη¬ 
νών στις περιφέρειες των Εφετείων Αθηνών, Αιγαίου, 
Δωδεκανήσου, Κέρκυρας, Κρήτης, Λαμίας, Ναυπλίου, 
Πατρών και Πειραιώς και β) του ειδικού τμήματος κοι¬ 
νοτικών σημάτων του Πρωτοδικείου και του Εφετείου 
Θεσσαλονίκης, στις περιφέρειες των Εφετείων Θεσ¬ 
σαλονίκης, Δυτικής Μακεδονίας, Θράκης, Ιωαννίνων 
και Λάρισας. 


2. Για τον καθορισμό της καθ’ ύλην αρμοδιότητας 
εφαρμόζονται οι διατάξεις του εσωτερικού δικαίου. 

Αρθρο 8 

1. Υποθέσεις που υπάγονται στο τμήμα κοινοτικών 
σημάτων και εισάγονται σε άλλο τμήμα του ίδιου δικα¬ 
στηρίου παραπέμπονται στο τμήμα κοινοτικών σημά¬ 
των. 

2. Υποθέσεις που δεν υπάγονται στο τμήμα κοινοτι¬ 
κών σημάτων και εισάγονται σε αυτό, μπορεί να δικα- 
σθούν από το τμήμα αυτό ή να παραπεμφθούν στο αρ¬ 
μόδιο τμήμα. 

3. Κατά τα λοιπά εφαρμόζονται αναλόγως οι διατά¬ 
ξεις του άρθρου 46 του Κώδικα Πολιτικής Δικονομίας. 

Άρθρο 9 

1. Τα τμήματα κοινοτικών σημάτων εκδικάζουν επί¬ 
σης τις υποθέσεις που αναφέρονται σε διπλώματα ευ¬ 
ρεσιτεχνίας, πιστοποιητικά υποδείγματος χρησιμότη¬ 
τας, μεταφορά τεχνολογίας, τοπογραφίες προϊόντων 
ημιαγωγών και συμπληρωματικά πιστοποιητικά προ¬ 
στασίας, βιομηχανικά σχέδια και υποδείγματα και εν 
γένει όλες τις υποθέσεις εφευρέσεων που υπάγονται 
στη δικαιοδοσία των πολιτικών δικαστηρίων. 

2. Οι διατάξεις των άρθρων 7 και 8 εφαρμόζονται 
αναλόγως. 

Αρθρο 10 

1. Τα τμήματα κοινοτικών σημάτων των Πρωτοδικεί¬ 
ων και Εφετείων Αθηνών και Θεσσαλονίκης, εφόσοντα 
δικαστήρια αυτά είναι κατά τόπον αρμόδια σύμφωνα 
με τις διατάξεις του εσωτερικού δικαίου, εκδικάζουν 
και τις υποθέσεις εθνικών σημάτων. 

2. Στα τμήματα κοινοτικών σημάτων, εφόσον είναι 
κατά τόπον αρμόδια, σύμφωνα με τις διατάξεις του 
εσωτερικού δικαίου, μπορεί να εισαχθούν επίσης για 
εκδίκαση και άλλες υποθέσεις του εμπορικού δικαίου, 
εάν κατά την κρίση του δικαστή ή του συμβουλίου που 
διευθύνει το δικαστήριο το απαιτούν οι υπηρεσιακές 
ανάγκες. 

3. Στα τμήματα κοινοτικών σημάτων τοποθετούνται 
κατά προτίμηση δικαστές με εξειδίκευση ή ιδιαίτερη 
εμπειρία στο δίκαιο των σημάτων και ιδίως των κοινο¬ 
τικών, στο δίκαιο των εφευρέσεων και γενικότερα στο 
εμπορικό δίκαιο. 

Αρθρο 11 

Οι διατάξεις του κεφαλαίου αυτού εφαρμόζονται 
στις υποθέσεις εκείνες, για τις οποίες το εισαγωγικό 
δικόγραφο της δίκης κατατίθεται στη γραμματεία του 
δικαστηρίου μετά την έναρξη της ισχύος του παρό¬ 
ντος νόμου. 

ΚΕΦΑΛΑΙΟ Δ' 

ΛΟΙΠΕΣ ΔΙΑΤΑΞΕΙΣ 

Αρθρο 12 

Σύσταση νομικού προσώπου ιδιωτικού δικαίου 
με την επωνυμία «ΕΠΑΝΟΔΟΣ» 

Η παράγραφος 2 του άρθρου 81 του Σωφρονιστικού 
Κώδικα (ν. 2776/1999, ΦΕΚ 291 Α’) αντικαθίσταται ως 
εξής: 

«2. Με προεδρικό διάταγμα, που εκδίδεται με πρότα¬ 
ση του Υπουργού Δικαιοσύνης και των αρμόδιων 
Υπουργών, ύστερα από γνώμη του Κεντρικού Επιστη¬ 
μονικού Συμβουλίου Φυλακών (Κ.Ε.Σ.Φ.), συνιοτάται 
νομικό πρόσωπο ιδιωτικού δικαίου μη κερδοσκοπικού 
χαρακτήρα με την επωνυμία «ΕΠΑΝΟΔΟΣ», που επο¬ 
πτεύεται από το Υπουργείο Δικαιοσύνης. Σκοπός του 
νομικού προσώπου είναι η επαγγελματική κατάρτιση 
φυλακισμένων και αποφυλακιζομένων, η αποκατάστα¬ 
ση, η οικονομική συμπαράσταση και η προετοιμασία 
και προώθηση της εν γένει κοινωνικής επανένταξής 
τους. Στο ίδιο προεδρικό διάταγμα καθορίζονται τα 
σχετικά με τη διοίκηση, την οργάνωση, το προσωπικό, 
τους πόρους και τη λειτουργία του νομικού προσώπου 
«ΕΠΑΝΟΔΟΣ». Μέχρι την έκδοση του παραπάνω προ¬ 
εδρικού διατάγματος, το έργο του νομικού προσώπου 
ασκείται από την αρμόδια υπηρεσία του Υπουργείου 
Δικαιοσύνης.» 

Αρθρο 13 

Διοικητικό Συμβούλιο της εταιρίας 
«ΘΕΜΙΣ ΚΑΤΑΣΚΕΥΑΣΤΙΚΗ Α.Ε.» 

Η περίπτωση δ’της παραγράφου 7του άρθρου 5 του 
ν. 2408/1996, όπως η περίπτωση αυτή αντικαταστάθη- 
κε από την περίπτωση δ’ της παραγράφου 15 του άρ¬ 
θρου 3 του ν. 2479/1997, και όπως το πρώτο εδάφιο 
της περίπτωσης αυτής αντικαταστάθηκε με την παρά¬ 
γραφο 1 του άρθρου 36 του ν. 2915/2001, αντικαθί¬ 
σταται ως εξής: 

«δ. Το Διοικητικό Συμβούλιο της εταιρίας είναι επτα- 
μελές. Ο πρόεδρος και τα έξι μέλη, τα τελευταία με 
τους αναπληρωτές τους, ορίζονται με απόφαση του 
Υπουργού Δικαιοσύνης, που δημοσιεύεται στην Εφη¬ 
μερίδα της Κυβερνήσεως. Ο πρόεδρος αναπληρώνε¬ 
ται από το επόμενο, κατά σειρά αναγραφής των ονο¬ 
μάτων στην απόφαση διορισμού, μέλος. Με την από¬ 
φαση ορισμού του Διοικητικού Συμβουλίου 
ανατίθενται στον πρόεδρο ή σε ένα από τα μέλη ή σε 
τρίτον καθήκοντα διευθύνοντος συμβούλου. Πρόε¬ 
δρος, διευθύνων σύμβουλος και μέλη ορίζονται με τε¬ 
τραετή θητεία και ανακαλούνται ελεύθερα με απόφα¬ 
ση του Υπουργού Δικαιοσύνης. Η θητεία τους αρχίζει 
ή λήγει, αντιστοίχως, από τη δημοσίευση στην Εφημε¬ 
ρίδα της Κυβερνήσεως της απόφασης διορισμού ή 
ανάκλησης τους και μπορεί να παρατείνεται ή να ανα¬ 
νεώνεται με την ίδια διαδικασία. Ο πρόεδρος, τα μέλη 
του Διοικητικού Συμβουλίου, τακτικά και αναπληρω¬ 


ματικά, και ο διευθύνων σύμβουλος πρέπει να διαθέ- 
τουντην απαιτούμενη για τη θέση τους εμπειρία και κύ¬ 
ρος, ώστε να μπορούν να προωθήσουν τους σκοπούς 
της εταιρίας, να μην είναι συμβεβλημένα με αυτήν ή να 
μην έχουν εξαρτημένη σχέση με πρόσωπα που είναι 
συμβεβλημένα με αυτήν και να μην παρέχουν οποιοσ¬ 
δήποτε φύσεως υπηρεσίες σε επιχειρήσεις που αντα¬ 
γωνίζονται ή έχουν τους ίδιους ή παρεμφερείς σκο¬ 
πούς ή δραστηριότητες με τους σκοπούς ή τις δρα¬ 
στηριότητες της εταιρίας. Στο Διοικητικό Συμβούλιο 
διορίζεται ένας τουλάχιστον εκπρόσωπος του 
ΤΑ.Χ.ΔΙ.Κ. Γραμματέας του Δ.Σ. ορίζεται με απόφαση 
του υπάλληλος της εταιρίας. Οι αποδοχές του προέ¬ 
δρου και του διευθύνοντος συμβούλου και η αποζη¬ 
μίωση των μελώντου διοικητικού συμβουλίου της εται¬ 
ρίας καθορίζονται με κοινή απόφαση των Υπουργών 
Οικονομικών και Δικαιοσύνης. Οι τυχόν μόνιμοι δημό¬ 
σιοι υπάλληλοι που διορίζονται ως μέλη του Δ.Σ. λαμ¬ 
βάνουν αποζημίωση κατά συνεδρίαση, που καθορίζε¬ 
ται με την ίδια απόφαση. Το Διοικητικό Συμβούλιο βρί¬ 
σκεται σε απαρτία και συνεδριάζει έγκυρα όταν 
παρίστανται τουλάχιστον πέντε (5) μέλη του και απο¬ 
φασίζει με απόλυτη πλειοψηφία των παρόντων. Η Γ ενι¬ 
κή Συνέλευση της εταιρίας αποφασίζει για τις τροπο¬ 
ποιήσεις του καταστατικού, οι οποίες εγκρίνονται με 
κοινή απόφαση των Υπουργών Περιβάλλοντος, Χωρο¬ 
ταξίας και Δημόσιων Έργων και Δικαιοσύνης.» 

Άρθρο 14 

Παράταση προθεσμίας εξωτερικής 
φρούρησης φυλακών 

Η προθεσμία της παραγράφου 2 του άρθρου 51 του 
ν. 2721/1999 (ΦΕΚ 112 Α’) παρατείνεται μέχρι 31 Δε¬ 
κεμβρίου 2001. 

Άρθρο 15 

Μετάθεση έναρξης ισχύος του Κεφαλαίου Α’ 
τουν. 2915/2001 

Ο χρόνος έναρξης ισχύος των διατάξεων του Κεφα¬ 
λαίου Α’ του ν. 2915/2001 (ΦΕΚ 109 Α’), που είχεπρο- 
βλεφθεί από τα άρθρα 22 και 38 του νόμου αυτού για 
τις 16 Σεπτεμβρίου 2001, μετατίθεται στην 1η Ιανουά¬ 
ριου 2002. Η προθεσμία επίδοσης της αγωγής του 
δεύτερου εδαφίου της παραγράφου 1 του άρθρου 22 
του ίδιου νόμου παρατείνεται έως τις 30 Σεπτεμβρίου 
2001 . 

Άρθρο 16 

1. Κατά τη διάρκεια της πρώτης φάσης (θεωρητικής 
εκπαίδευσης) της φοίτησης στην Εθνική Σχολή Δικα¬ 
στών οι εκπαιδευόμενοι βαθμολογούνται με βαθμό 
προόδου, χωριστά από καθέναν από τους διδάσκο¬ 
ντες, στα κύρια μαθήματα, τις ξένες γλώσσες και την 
πληροφορική. Οτελικός βαθμός προόδου αποτελείται 
από το μέσο όρο των επί μέρους βαθμών προόδου 
όλων των διδασκόντων. Ο συνολικός βαθμός που λαμ¬ 
βάνει κάθε εκπαιδευόμενος και με βάση τον οποίο κα- 

θορίζεται η σειρά του στην επετηρίδα εξευρίσκεται με 
το συνυπολογισμό: α) του βαθμού που αυτός έλαβε 
κατά τις εισαγωγικές εξετάσεις στη σχολή, β) του τελι¬ 
κού βαθμού προόδου, όπως ορίζεται στα προηγούμε¬ 
να εδάφια και γ) του βαθμού που ο εκπαιδευόμενος 
έλαβε κατά τις γραπτές και προφορικές εξετάσεις με¬ 
τά το πέρας της πρώτης φάσης (θεωρητικής εκπαί¬ 
δευσης) . Το άθροισμα των βαθμών αυτών διαιρείται με 
τον αριθμό τρία. Η πρακτική άσκηση των εκπαιδευο- 
μένων βαθμολογείται με τους χαρακτηρισμούς επιτυ¬ 
χής ή ανεπιτυχής. Αν η άσκηση χαρακτηρισθεί ανεπι¬ 
τυχής, ο εκπαιδευόμενος είναι υποχρεωμένος να πα¬ 
ρακολουθήσει εκ νέου την εκπαίδευση στη σχολή με 
την επόμενη σειρά εκπαιδευομένων. Η πρώτη φάση 
(θεωρητική εκπαίδευση) διαρκείαπό 1ης Απριλίου του 
έτους εισαγωγής στη σχολή μέχρι 15 Μαρτίου του 
επόμενου έτους. Στο δεύτερο δεκαπενθήμερο του 
Μαρτίου διενεργούνται στην έδρα της σχολής οι εξε¬ 
τάσεις της παραγράφου 2 του άρθρου 3 του ν. 
2236/1994, όπως ισχύει σήμερα. Η δεύτερη φάση της 
εκπαίδευσης (πρακτική άσκηση) διαρκείαπό 1ης Απρι¬ 
λίου μέχρι 31 Ιουλίου. Οι διατάξεις της παραγράφου 
αυτής διέπουν και τη σειρά εκπαιδευομένων που φοι¬ 
τά από 3 Μαίου 2001 στην Εθνική Σχολή Δικαστών. 

2. Η θητεία των προσώπων, τα οποία στελεχώνουν 
τις ανεξάρτητες διοικητικές Αρχές που προβλέπονται 
από το Σύνταγμα, παρατείνεται μετά την κατά τις οι¬ 
κείες διατάξεις λήξη της μέχρις ότου επιλεγούν και 
διορισθούν τα νέα μέλη των αρχών αυτών, με τη διαδι¬ 
κασία που προβλέπει η παράγραφος 2 του άρθρου 101 
Ατού Συντάγματος. 

3. Στο άρθρο 229 του Κώδικα Πολιτικής Δικονομίας, 
όπως αντικαταστάθηκε με το άρθρο 6 του ν. 
2915/2001, προστίθεται παράγραφος 3, που έχει ως 
εξής: 

«3. Ενώπιον του Ειρηνοδικείου, η προθεσμία για την 
κλήτευση των διαδίκων είναι τριάντα ημέρες και αν ο 
διάδικος που καλείται ή κάποιος από τους ομοδίκους 
διαμένει στο εξωτερικό ή είναι άγνωστης διαμονής, 
εξήντα ημέρες πριν από τη συζήτηση.» 

Άρθρο 17 

1. Οι παράγραφοι 1, 2, 5 και 6 του άρθρου 77 του ν. 
1756/1988 αντικαθίστανται ως εξής: 

«1. Σε πρόεδρο πρωτοδικών προάγεται πρωτόδικης 
με πέντε τουλάχιστον έτη υπηρεσίας πρωτόδικη, στην 
οποία συνυπολογίζεται και η υπηρεσία του παρέδρου 
πρωτοδικείου. Σε περίπτωση που δεν έχει προαχθεί 
ακόμη σε πρόεδρο πρωτοδικών, πρωτόδικης με δώδε¬ 
κα έτη υπηρεσίας κατά τα ανωτέρω, τότε αυτός προά- 
γεται σε προσωποπαγή θέση προέδρου πρωτοδικών, 
με μεταφορά της οργανικής θέσης που κατείχε ως 
πρωτόδικης. Την πρωσοποπαγή αυτή θέση διατηρεί 
μέχρις ότου κενωθεί οργανική θέση προέδρου πρωτο¬ 
δικών, την οποία καταλαμβάνει αυτοδικαίως, οπότε η 
προσωποπαγής θέση επανέρχεται επίσης αυτοδικαί¬ 


ως στις οργανικές θέσεις των πρωτοδικών - παρέδρων 
πρωτοδικείου. 

2. Σε εισαγγελέα πρωτοδικών προάγεται αντεισαγ¬ 
γελέας πρωτοδικών με πέντε τουλάχιστον έτη υπηρε¬ 
σίας αντεισαγγελέα, στην οποία υπολογίζεται και η 
υπηρεσία του παρέδρου εισαγγελίας. Σε περίπτωση 
που δεν έχει προαχθεί ακόμη σε εισαγγελέα πρωτοδι¬ 
κών, αντεισαγ-γελέας με δώδεκα έτη υπηρεσίας κατά 
τα ανωτέρω, τότε αυτός προάγεται σε προσωποπαγή 
θέση εισαγγελέα πρωτοδικών, με μεταφορά της ορ¬ 
γανικής θέσης που κατείχε ως αντεισαγγελέας πρω¬ 
τοδικών. Την προσωποπαγή αυτή θέση διατηρεί μέ- 
χρις ότου κενωθεί οργανική θέση εισαγγελέα πρωτο¬ 
δικών, την οποία καταλαμβάνει αυτοδικαίως, οπότε η 
προσωποπαγής θέση επανέρχεται επίσης αυτοδικαί¬ 
ως στις οργανικές θέσεις των αντεισαγ-γελέων πρω¬ 
τοδικών - παρέδρων εισαγγελίας. 

5. Σε πρόεδρο εφετών προάγεται εφέτης που έχει 
τρία τουλάχιστον έτη υπηρεσίας ως εφέτης ή επτά έτη 
υπηρεσίας συνολικά ως εφέτης και πρόεδρος πρωτο¬ 
δικών. Σε περίπτωση που δεν έχει προαχθεί ακόμη σε 
πρόεδρο εφετών, εφέτης με δέκα έτη υπηρεσίας στο 
βαθμό του εφέτη, τότε αυτός προάγεται σε προσωπο¬ 
παγή θέση προέδρου εφετών, με μεταφορά της οργα¬ 
νικής θέσης που κατείχε ως εφέτης. Την προσωποπα¬ 
γή αυτή θέση διατηρεί μέχρις ότου κενωθεί οργανική 
θέση προέδρου εφετών, την οποία καταλαμβάνει αυ¬ 
τοδικαίως, οπότε η προσωποπαγής θέση επανέρχεται 
επίσης αυτοδικαίως στις οργανικές θέσεις των εφε¬ 
τών. 

6. Σε εισαγγελέα εφετών προάγεται αντεισαγγελέας 
εφετών που έχει τρία τουλάχιστον έτη υπηρεσίας ως 
αντεισαγγελέας εφετών ή επτά έτη υπηρεσίας συνολι¬ 
κά ως αντεισαγγελέας εφετών και εισαγγελέας πρω¬ 
τοδικών. Σε περίπτωση που δεν έχει προαχθεί ακόμη 
σε εισαγγελέα εφετών, αντεισαγγελέας με δέκα έτη 
υπηρεσίας στο βαθμό του αντεισαγγελέα εφετών, τό¬ 
τε αυτός προάγεται σε προσωποπαγή θέση εισαγγε¬ 
λέα εφετών, με μεταφορά της οργανικής θέσης που 
κατείχε ως αντει-σσγγελέας εφετών. Την προσωποπα¬ 
γή αυτή θέση διατηρεί μέχρις ότου κενωθεί οργανική 
θέση εισαγγελέα εφετών, την οποία καταλαμβάνει αυ¬ 
τοδικαίως, οπότε η προσωποπαγής θέση επανέρχεται 
επίσης αυτοδικαίως στις οργανικές θέσεις των αντει¬ 
σαγγελέων εφετών.» 

2. Οι παράγραφοι 1 και 3 του άρθρου 66 του ν. 1756/ 
1988 αντικαθίστανται ως εξής: 

«1. Σε πρόεδρο πρωτοδικών διοικητικών δικαστη¬ 
ρίων προάγεται πρωτόδικης με πέντε τουλάχιστον έτη 
υπηρεσίας πρωτόδικη, στην οποία συνυπολογίζεται 
και η υπηρεσία του παρέδρου πρωτοδικείου. Σε περί¬ 
πτωση που δεν έχει προαχθεί ακόμη σε πρόεδρο πρω¬ 
τοδικών, πρωτόδικης διοικητικών δικαστηρίων με δώ¬ 
δεκα έτη υπηρεσίας κατά τα ανωτέρω, τότε αυτός 
προάγεται σε προσωποπαγή θέση προέδρου πρωτο¬ 
δικών, με μεταφορά της οργανικής θέσης που κατείχε 

ως πρωτόδικης. Την προσωποπαγή αυτή θέση διατη¬ 
ρεί μέχρις ότου κενωθεί οργανική θέση προέδρου 
πρωτοδικών, την οποία καταλαμβάνει αυτοδικαίως, 
οπότε η προσωποπαγής θέση επανέρχεται επίσης αυ¬ 
τοδικαίως στις οργανικές θέσεις των πρωτοδικών- πα- 
ρέδρων πρωτοδικείου. 

3. Σε πρόεδρο εφετών διοικητικών δικαστηρίων προ- 
άγεται εφέτης διοικητικών δικαστηρίων που έχει τρία 
τουλάχιστον έτη υπηρεσίας ως εφέτης ή επτά έτη υπη¬ 
ρεσίας συνολικά ως εφέτης και πρόεδρος πρωτοδικών 
διοικητικών δικαστηρίων. Σε περίπτωση που δεν έχει 
προαχθεί ακόμη σε πρόεδρο εφετών, εφέτης διοικητι¬ 
κών δικαστηρίων με δέκα έτη υπηρεσίας στο βαθμό 
του εφέτη, τότε αυτός προάγεται σε προσωποπαγή 
θέση προέδρου εφετών, με μεταφορά της οργανικής 
θέσης που κατείχε ως εφέτης. Την προσωποπαγή αυ¬ 
τή θέση διατηρεί μέχρις ότου κενωθεί οργανική θέση 
προέδρου εφετών, την οποία καταλαμβάνει αυτοδι¬ 
καίως, οπότε η προσωποπαγής θέση επανέρχεται επί¬ 
σης αυτοδικαίως στις οργανικές θέσεις των εφετών.» 

3. Οι διατάξεις των εδαφίων τέταρτου και πέμπτου 
υπό στοιχείο δ’ της παραγράφου 9 του άρθρου 3 του 
ν. 2479/1997, όπωςτροποποιήθηκε με τηνπαράγραφο 
5του άρθρου 16του ν. 2521/1997, εφαρμόζονταιανα- 
λόγως και για τους προέδρους εφετών και τους εφέ- 
τες των πολιτικών και ποινικών και των διοικητικών δι¬ 
καστηρίων, τους προέδρους πρωτοδικών και τους 
πρωτόδικες των διοικητικών δικαστηρίων, τους εισαγ¬ 
γελείς καιτους αντεισαγγελείς εφετών και τους εισαγ¬ 


γελείς και τους αντεισαγγελείς πρωτοδικών αντιστοί- 
χως. 

4. Η ισχύς των διατάξεων του παρόντος άρθρου αρ¬ 
χίζει από την 1.1.2002. 

Άρθρο 18 
Έναρξη ισχύος 

Με την επιφύλαξη της διάταξης της παραγράφου 4 
του προηγούμενου άρθρου, η ισχύς του νόμου αυτού 
αρχίζει από τη δημοσίευση του στην Εφημερίδα της 
Κυβερνήσεως. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεση του ως 
νόμου του Κράτους. 


Αθήνα, 12 Σεπτεμβρίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 


Γ. ΠΑΠΑΝΤΩΝ ΙΟΥ Κ. ΛΑΛΙΩΤΗΣ 


ΔΙΚΑΙΟΣΥΝΗΣ 

Μ. ΣΤΑΘΟΠΟΥΛΟΣ 


ΔΗΜΟΣΙΑΣ ΤΑΞΗΣ 

Μ. ΧΡΥΣΟΧΟΪΔΗΣ 


Θεωρήθηκε καιτέθηκεη Μεγάλη Σφραγίδατου Κράτους. 
Αθήνα, 12 Σεπτεμβρίου 2001 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Μ. ΣΤΑΘΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θΐ.0Γ 
θ-ιτιηΝ: ννθΟηΐΗδίΘΓ @ θί.ςτ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 

5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 
Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 
ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 

4135 228 
(061) 638 109 -110 
(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή 00: 

Τεύχος 

Α' 

Β' 

Δ' 

Α.Ε. - Ε.Π.Ε. (μηνιαίο) 

Α', Β', Δ' (τριμηνιαίο) 

Η τιμή των Οϋδ παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 

Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΔΡΧ. 

ευπο 

60.000 

176,08 

70.000 

205,43 

50.000 

146,74 

20.000 

58,69 

30.000 

88,04 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙειτιβΙ 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531 υπέρΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 ουίΌ) ανά έτος παλαιότητας. 


I Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

II Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ϊ πϊθγγίθϊ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























